## Odluka o koncesiji pomorskog dobra u svrhu gospodarskog korištenja i posebne upotrebe - predio Martinska

### NN 132/2002 (13.11.2002.), Odluka o koncesiji pomorskog dobra u svrhu gospodarskog korištenja i posebne upotrebe - predio Martinska

# VLADA REPUBLIKE HRVATSKE

2137

Na temelju članka 62. stavka 2.
Pomorskog zakonika (»Narodne novine«, br. 17/94, 74/94 i 43/96), Vlada
Republike Hrvat­ske je na sjednici održanoj 7. studenoga 2002. godine, donijela

## ODLUKU

### O KONCESIJI POMORSKOG DOBRA U SVRHU GOSPODARSKOG KORIŠTENJA I POSEBNE UPOTREBE – PREDIO MARTINSKA

I.

Na temelju prijave na objavljeno
javno prikupljanje ponuda za dodjelu koncesije za gospodarskog korištenje i
posebnu upotrebu – predio Martinska (»Narodne novine«, broj 75/2002), a u
skladu s Odlukom o objavljivanju javnog prikupljanja ponuda za dodjelu
koncesije na pomorskom dobru u svrhu gospodarskog korištenja i posebne upotrebe
– predio Martinska, klase: 934-01/02-0/05, urbroja: 5030116-01-2, od 16.
svibnja 2002. godine i nalaza i mišljenja Stručnog tijela za ocjenu koncesija,
osnovanog sukladno članku 63. stavku 3. Pomorskog zakonika, Vlada Republike
Hrvatske (u daljnjem tekstu: Davatelj koncesije), daje se Institutu Ruđer
Bošković, Bijenička cesta 54, Zagreb (u daljnjem tekstu: Korisnik koncesije),
ovlaštenje za posebnu upotrebu pomorskog dobra – predio Martinska.

Područje
koje se daje u koncesiju određeno je Uredbom o utvrđivanju granice pomorskog
dobra na dijelu k.o. Zaton (»Narodne novine«, broj 22/2001) i ucrtano je na
snimci stvarnog stanja u mjerilu 1:1500, k.o. Zaton – Martinska, koja čini
sastavni dio ove Odluke kao Prilog 1, a ne objavljuje se u »Narodnim novinama«.

II.

Koncesija
se daje u svrhu posebne upotrebe pomorskog dobra – predjela Martinske.

Korisnik
koncesije se obvezuje da pomorsko dobro koje mu se ovom Odlukom daje na
gospodarsko korištenje koristi isklju­čivo za posebne potrebe, odnosno za
obavljanje znanstveno-istra­živačke djelatnosti.

III.

Korisnik
koncesije ne može prava stečena koncesijom niti djelomično, niti u cijelosti
prenositi na drugog, bez izričitog odobrenja Davatelja koncesije.

IV.

Davatelj
koncesije daje na korištenje pomorsko dobro navedeno u točki I. ove Odluke
Korisniku koncesije na vremensko razdoblje od 13 godina, računajući od dana
sklapanja Ugovora o koncesiji pomorskog dobra.

V.

Za
korištenje pomorskog dobra Korisnik koncesije će plaćati koncesijsku naknadu u
simboličkom iznosu od 1 kune godišnje.

VI.

Korisnik
koncesije je dužan, u roku 30 (trideset) dana od dana donošenja ove Odluke,
potpisati Ugovor o koncesiji  pomorskog
dobra.

Ako
Korisnik koncesije u roku iz stavka 1. ove točke ne potpiše Ugovor, gubi sva
prava određena ovom Odlukom.

VII.

Na
temelju ove Odluke ovlašćuje se ministar pomorstva, prometa i veza da, u roku
od 30 dana od dana donošenja ove Odluke, sklopi Ugovor o koncesiji pomorskog
dobra određenog točkom I. ove Odluke, kojim će se detaljno urediti ovlaštenja
Davatelja koncesije, te prava i obveze Korisnika koncesije.

VIII.

Ova
Odluka stupa na snagu danom donošenja, a objavit će se u »Narodnim novinama«.

Klasa:
934-01/02-01/05
Urbroj: 5030116-02-1
Zagreb, 7. studenoga 2002.

Predsjednik
**Ivica** **Ra****čan**, v. r.

Odluka, NN 132/2002-2137